
ZÁPISNICA Z PRACOVNEJ PORADY KONANEJ DŇA  27.8.2026


Prítomní: PaedDr. Ľubomír Červenka, Mgr. Tímea Petrželová, Mgr. Anna Pataky, Mgr. Miriam Abrahámová, Mgr. Martina Smutná, Lívia Blašková, Ing. Eliška Kenney, Mgr. Zuzana Knezovičová, Mgr. Zlatica Smutná, Mgr. Adriana Babirádová, Mgr. Pavol Blaho, Mgr. Petra Štrbová, Mgr. Dominika Krivdová, PaedDr. Gabriela Rendlová, Henrieta Bvocová, Mgr. Pavol Michal, Mgr. Eliška Schneiderová
Program: 1, Otvorenie
                  2, Organizácia prvého týždňa školského roka 2026/27
                  3, Rôzne
                  4, Záver
K bodu 1: riaditeľ školy Mgr. Pavol Michal privítal prítomných na pracovnej porade a oboznámil ich s programom. Zároveň ich informoval, že otvorenie školského roka bude prebiehať bez neho, pretože sa s dvoma žiakmi zúčastní Nomádskych svetových dní v Kirgizsku. Slávnostný začiatok školského roka otvorí zástupkyňa školy Mgr. Martina Smutná, príhovor bude mať aj starosta obce Štiavnické Bane, p. Stanislav Neuschl. 
K bodu 2: V utorok 1.9. bude slávnostné otvorenie školského roka ktoré bude viesť pani zástupkyňa, triedni učitelia sa potom so žiakmi presunú do tried tak, aby deti zo spádovej oblasti stihli prvé autobusy domov. Oznam pre žiakov a rodičov o začiatku školského roka bude napísaný na EduPage a školských soc. sieťach. V stredu budú triednické hodiny, počas ktorých treba žiakov oboznámiť so školským poriadkom, organizáciou školského roka a rozdajú sa učebnice. Vo štvrtok bude pre druhý stupeň teoretická časť OŽZ a v piatok praktická časť OŽZ.  V ďalšom týždni už prebehne vyučovanie podľa rozvrhu. Dozory pred vyučovaním budú od 7:15 do 7:45, aby mohli prebehnúť ranné kruhy. Treba na to upozorniť aj rodičov. V prvý deň sa pán Bačík – šofér školského autobusu dohodne s rodičmi žiakov, ktorí majú záujem, aby ich deti cestovali do školy školským autobusom. Riaditeľ školy informoval, že školský autobus už bude premávať aj na novej trase – smer Zvolen. 
K bodu 3: Zástupkyňa školy informovala, že noví  žiaci budú v štvrtom a šiestom ročníku. Riaditeľ školy poprosil triednych učiteľov, aby informovali rodičov na rodičovskom združení, že 17. septembra bude na našej škole mať prednášku pani psychiatrička Marcela Šoltýsová o používaní obrazových médií deťmi. Triedni učitelia sprostredkujú rodičom žiakov na túto prednášku pozvánku. V septembri a októbri budú zverejňované videá z prednášky doktora Stránskeho z prednášky na našej škole. 
Od nového školského roka prechádzame na elektronické triedne knihy okrem ŠKD, ktorý bude mať naďalej papierové. V novom školskom roku bude pokračovať rekonštrukcia elektrických rozvodov. 
Riaditeľ školy poďakoval prítomným za účasť na pracovnej porade a rozlúčil sa s nimi. 
Uznesenie: Pedagogická rada schvaľuje školský vzdelávací program, berie na vedomie prerokovaný Plán profesijného rozvoja, organizačný, pracovný i vnútorný školský poriadok, ako i celú dokumentáciu školy a zaväzuje sa nimi riadiť a plniť úlohy z nich vyplývajúce. 
Pedagogická rada ukladá členom PR riadiť sa plánom práce nasledujúcich dní a dodržať stanovené termíny. 
  
                                                                             Zapísala: Zuzana Knezovičová

V Štiavnických Baniach                                                    Dňa 26.8.2026

